ສະຫະລັດແລະພັນທະມິດຢູໂຣບ ຈະທວງໃຫ້ ອິຣ່ານປິດແລະທັບມ້າງ ສະຖານທີ່ນີວເຄຼຍ ຢູ່ໃຕ້ພູເຂົາ
ການ​ເຈລະຈາ​ລະຫວ່າງ ​ບັນດາ​ປະ​ເທດ​ມະຫາ​ອໍານາດ​ຂອງ​ໂລກ ​​ແລະ​ອິຣ່ານ ​ມີ​ກໍານົດຈະ​ເລີ່ມ​ຂຶ້ນ ​ໃນມື້​ວັນ​ສຸກ​ຕໍ່ໜ້າ​ນີ້.
ໜັງສືພິມສໍາຄັນຂອງສະຫະລັດສະບັບນຶ່ງເວົ້າວ່າ ວໍຊິງຕັນ ແລະບັນດາພັນທະມິດພາກ ພື້ນຢູໂຣບ ມີແຜນການທີ່ຈະທວງໃຫ້ອິຣ່ານປິດ ແລະທັບມ້າງໃນທີ່ສຸດ ໂຮງງານນີວ ເຄລຍໃຕ້ດິນທີ່ຫາສ້າງແລ້ວ  ຢູ່ເລິກລົງໄປໃຕ້ພູໜ່ວຍນຶ່ງ ໃນຖານະເປັນພາກສ່ວນນຶ່ງ ຂອງການເຈລະຈາຊຸດໃໝ່ກັບເຕຫະຣ່ານ ກ່ຽວກັບໂຄງການນີວເຄຼຍ ທີ່ເປັນຂໍ້ຂັດແຍ້ງ ກັນນັ້ນ ໃນລາຍງານສະບັບນຶ່ງທີ່ພິມອອກໃນວັນອາທິດມື້ນີ້ໜັງສືພິມ The New York Times ເວົ້າວ່າ ບັນດາປະເທດຕາເວັນຕົກ ຍັງຈະຮຽກຮ້ອງ ໃຫ້ຢຸດການຜະລິດເຊື້ອໄຟຢູເຣນຽມ ເກຣດສູງ ແລະການສົ່ງເຊື້ອໄຟດັ່ງກ່າວທີ່ມີສະສົມໄວ້ນັ້ນ ອອກຈາກອິຣ່ານ ໜັງສືພິມທາຍສ໌ ໄດ້ອ້າງແຫລ່ງຂ່າວນັກການທູດສະຫະລັດແລະຢູໂຣບ ທີ່ເວົ້າວ່າພວກ ເຂົາເຈົ້າບໍ່ຮູ້ວ່າ ອິຣ່ານຈະໂຕ້ຕອບແບບໃດ ຕໍ່ການຮຽກຮ້ອງດັ່ງກ່າວ ແລະກໍຄົງຈະບໍ່ຮູ້ ໄດ້ຈົນກວ່າ ຫລັງຈາກກອງປະຊຸມບັ້ນທໍາອິດນໍາ ກັນ ການເຈລະຈາລະຫວ່າງບັນດາປະເທດມະຫາອໍານາດຂອງໂລກແລະອິຣ່ານ ມີກໍານົດຈະ ເລີ່ມຂຶ້ນໃນມື້ວັນສຸກຕໍ່ໜ້ານີ້ ສະຫະລັດ ອັງກິດ ຝຣັ່ງ ຣັດເຊຍ ຈີນ ແລະ ເຢຍຣະມັນ ເປັນຫົກປະເທດທີ່ມີສ່ວນຢູ່ ໃນການທູດ ທີ່ແນເປົ້າໝາຍໃສ່ເພື່ອຫາທາງແກ້ໄຂບັນຫາ ທີ່ເປັນຂໍ້ຂັດແຍ້ງກັນມາດົນ ນານ ກ່ຽວກັບໂຄງການນີວເຄລຍຂອງອິຣ່ານ ຊຶ່ງບັນດາປະເທດຕາເວັນຕົກກ່າວວ່າ ມີເປົ້າໝາຍແນໃສ່ເພື່ອຜະລິດອາ ວຸດນີວເຄລຍນັ້ນ ແຕ່ອິຣ່ານກ່າວວ່າ ໂຄງການນີວ ເຄລຍຂອງຕົນແມ່ນເພື່ອວັດຖະປະສົງໃນທາງສັນຕິຢ່າງດຽວເທົ່ານັ້ນ ວຽກງານຂະຫຍາຍການເສີມສະມັດຖະພາບທາດຢູເຣນຽມຂອງອິຣ່ານ ຊຶ່ງອາດສາມາດ ປັບປ່ຽນໄປສູ່ເກຣດທີ່ສ້າງອາວຸດນີວເຄລຍໄດ້ພາຍໃນບໍ່ເທົ່າໃດເດືອນນັ້ນ ສ່ວນໃຫຍ່ ແລ້ວແມ່ນກໍາລັງມີຂຶ້ນຢູ່ທີ່ໂຮງງານນີວເຄລຍ Fordo ທີ່ຢູ່ເລິກລົງໄປໃຕ້ພູໜ່ວຍນຶ່ງ ໃກ້ ເມືອງສັກສິດ Qom